Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
11 เม.ย. 2562

Tactical Move
เดินเกมกลยุทธ์บ่าย
SET Index ปรับลดลง -1.52 จุด (-0.09%) ปิดภาคเช้าที่ 1,660.61 จุด ด้วยมูลค่าการซื้อขาย 19,177.92 ล้านบาท
Most Positive Impact: GPSC (+0.26 จุด), PTTGC (+0.22 จุด), CPALL (+0.22 จุด)
Most Negative Impact: SCC (-0.94 จุด), KBANK (-0.59 จุด), PTTEP (-0.39 จุด)
ตลาดหุ้นไทยถูกกดดันโดยกลุ่มวัสดุก่อสร้าง(-0.85 จุด) ธนาคาร(-0.54 จุด) และกลุ่มขนส่ง(-0.38 จุด) ส่วนกลุ่มที่ผลักดันดัชนีได้แก่ กลุ่มพาณิชย์(+0.42 จุด) อาหาร(+0.19 จุด) และกลุ่มรับเหมาก่อสร้าง(+0.11 จุด)
ตลาดหุ้นต่างประเทศส่วนใหญ่ปรับตัวลดลง ได้แก่ จีน(-1.13%) อินโดนีเซีย(-0.79%) ฟิลิปปินส์(-0.32%) ส่วนตลาดที่ปรับตัวเพิ่มขึ้น ได้แก่ อินเดีย(+0.12%) ญี่ปุ่น(+0.09%)
แนวโน้มตลาดบ่าย
SET Index อ่อนตัวลงเล็กน้อยแต่ถือว่าแข็งแกร่งกว่าตลาดหุ้นในภูมิภาค มองดัชนีภาคบ่ายแกว่งตัวในกรอบ 1,655 -1,665 จุด
STEC คาดยืนแดนบวกต่อ เนื่องจากได้รับ Sentiment บวกจากการเข้าซื้อหุ้นทั้งหมดของบริษัท หมอชิตแลนด์ จำกัด คิดเป็นเงิน 4.32 พันล้านบาท โดยจะแบ่งชำระเป็น 4 งวด คาดว่าจะขอกู้ได้โดยไม่ต้องเพิ่มทุน ซึ่งหากมีการพัฒนาโครงการเป็นคอมเพล็กซ์แบบมิกซ์ยูสตามที่เจ้าของเก่าได้วางแผนไว้จะช่วยให้ STEC สามารถสร้างรายได้ประจำจากค่าเช่าและจะเป็น upside ต่อราคาหุ้น อย่างไรก็ดีขณะนี้ผู้บริหารยังไม่มีการเปิดเผยรายละเอียดเกี่ยวกับการพัฒนาโครงการ ทั้งนี้ด้วยปัจจัยพื้นฐานเดิมยังคงคำแนะนำซื้อ(มูลค่าพื้นฐาน 30.1 บาท)
PTTEP ราคาหุ้นปรับตัวลง -0.75% มองเป็นจังหวะในการสะสมเพิ่มเนื่องจากราคาน้ำมันยังมีทิศทางเพิ่มขึ้นความตึงตัวฝั่งอุปทานที่น่าจะดำเนินต่อ ได้แก่ การลดกำลังการผลิตของกลุ่ม OPEC สถานการณ์รุนแรงในลิเบีย และการคว่ำบาตรประเทศผู้ผลิตน้ำมันของสหรัฐฯ ขณะเดียวกันในด้านอุปสงค์หากมีการบรรลุข้อตกลงการค้าสหรัฐฯ-จีนจะทำให้มีความต้องการน้ำมันเพิ่มขึ้น
คสช.ใช้ม.44 ขยายระยะเวลาในการชำระค่าคลื่น 900 MHz ออกไปอีก 10 ปี เริ่มตั้งแต่ปี 63 เป็นปัจจัยบวกต่อหุ้น ADVANC DTAC และ TRUE
ประเด็นเศรษฐกิจที่น่าติดตาม พรุ่งนี้จีนจะมีการรายงานตัวเลขดลุการค้าประจำเดือนมี.ค. โดยตลาดมองเกินดุล 7.05 พันล้านเหรียญ
หุ้นแนะนำ BJC STEC PTTEP